**Referat af tillidsrepræsentantmøde**

**Tirsdag den 8.10.2019 kl. 12.30 – 15.00**

**Dirigent: Christian Referent: Pia**

**Dagsorden:**

**Pkt. 060 – 19 Godkendelse af referat fra den 10.9.2019**

Referatet blev godkendt.

**Pkt. 061 – 19 TR’ernes punkt**

**HV:** Der er kunstuge på skolen. Der er til morgen blevet skrevet en dødstrussel mod en kollega på skolens væg. Der er blevet afholdt orienteringsmøde, og hændelsen er politianmeldt. En kollega har modtaget en uacceptabel besked fra en forælder, som ledelsen tager hånd om.

**HØ:** Der er udfordringer i forhold til situationen omkring overnatninger og arbejdstid. XY-grupperne skal justere deres bemanding, så den passer til den tildeling, der finder sted. Ansat en lærerstuderende til faste vikartimer i tidsbegrænset stilling.

**EG:** Den nye viceleder er startet. De to konsulenter fra HR7 er placeret henholdsvis en på ledelsen og en på MED. Der er store problemer med de nye flexskemaer. Der er ikke kommet gang i mentorordningen.

**PPR:** Stemningen er påvirket af uvisheden omkring kommunens sparekatalog samt manglende ledelse.

**Pkt. 062 – 19 KS orientering**

* Den nye skolechef er startet, og kredsen har goddag-møde på fredag. Hun deltager i kommende TR-møde.
* KNyt er klar til uddeling på skolerne.
* Der er første behandling dags dato af sparekataloget. Der er fundet 10 millioner mere, end det fremgik af første budget.
* Der har været møde med børnehaveklasselederne den 7/10 2019.

**Pkt. 063 – 19 Kongres 2019**

Der blev orienteret fra kongressen.

**Pkt. 064 – 19 Røgfri skoletid**

Der blev orienteret om røgfri skole. Det anbefales, at de kigger på andre datoer.

**Pkt. 065 – 19 Løn pr. 1. oktober inkl. Lønkort**

Der er lavet ny lønoversigt og lønkort for hver af de forskellige typer af ansættelser.

**Pkt. 066 – 19 Evt.**

Der blev stillet spørgsmål til titlen overlærer. Kredsen undersøger nærmere.

*Maiken Amisse*

Kredsformand/

Fællestillidsrepræsentant